Seli la ka - Difela
Litsietsing, le thateng ba tsela,
Ke e’o kena seling le sa tloheng,
Ho Jesu eo ke mo ratileng. Batseteli ba MKM ba batla chelete ea bona
MASERU - Makholo-kholo a batseteli ba Kh'amphani ea MKM ba ile ba khobokana holong ea liboka ‘Manthabiseng e le hona ho ea tšohla litaba tse amanang le lichelete tsa bona tseo esaleng li e ea le mala le moholu nakong eo 'Muso o neng o khina matsete a MKMka hore a bonahala a ena le maselamose a ntšutumetse, e leng push-push.
Matsete a MKM a ne a koaloe e le hobane ‘Muso ka nako eo o ne o hlokometse hore ekare kea mokolokotoane oo e eeng ere ha o felloa ke botšehetsi ba batseteli ebe o ea oela o siee ba bang shalabeng. Esale ho isanoa holimo le tlaase kamakhotleng ka litaba tsena hoo ho seng ho sa hlake hore na lipakeng tsa beng ba MKM le ba lehlakoreng la “muso na ebe ke mange a faneng ka ‘nete litabeng tsa hae.